Сяргей Чагрынец: Так, прыходзьце ў нацыянальных строях — будзе конкурс нацыянальных строяў па заканчэнні дэфіле. Кожны ўладальнік строя можа ўзяць у ім удзел і атрымаць заслужаны прыз. Ну, і прыходзьце паглядзець на дзіцячую сцэну. Першапачаткова мы, вядома, задумвалі яе больш сціплай. А цяпер хочацца зрабіць так, каб людзі і дзеці, якія прыедуць туды, сапраўды зразумелі, што мы здорава да іх ставімся, што мы ствараем прафесійныя ўмовы для іх працы. Не здзіўлюся, калі атрымаецца, што ўхіл у дзіцячую сцэну можа нахіліць шалі не туды, куды мы ад пачатку планавалі. Але дзеці — гэта святое, тое, дзеля чаго мы жывем. Усім поспехаў! Прыходзьце!